cyanic-selkie/wikianc huggingface dataset:
চুনারুঘাট উপজেলা
রেলপথ
শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে।
প্রশাসনিক এলাকা
চুনারুঘাট উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চুনারুঘাট থানার আওতাধীন।
জনসংখ্যার উপাত্ত
এই উপজেলার মোট জনসংখ্যা ২,৬৭,০২০ জন (প্রায়), এর মধ্যে পুরুষ	১,৩৫,১২০ জন এবং মহিলা	১,৩১,৯০০ জন। জনসংখ্যার ঘনত্ব প্রায়	৪৭২ জন/বর্গকিমি।
শিক্ষা
শিক্ষার হার ৪৮%
প্রাথমিক বিদ্যালয়
{| class="wikitable sortable" !  প্রাথমিক বিদ্যালয় ! স্থান ! স্থাপিত তারিখ
মাধ্যমিক উচ্চ বিদ্যালয়
ছুবহে ছাদেক উচ্চ বিদ্যালয় ডেউয়াতলি,চুনারুঘাট
খেলাধুলা
চুনারুঘাট উপজেলায় সব ধরনের খেলাধুলা প্রচলিত থাকলেও এই অঞ্চলে জনপ্রিয় খেলা হিসেবে ফুটবল খেলাটি ছোট বড় সকল মানুষের মনে জায়গা করে নিয়েছে ।পাশাপাশি ক্রিকেট খেলাও বেশ জনপ্রিয়।
পলিন কলিন্স
পলিন কলিন্স, ওবিই (Pauline Collins; জন্ম: ৩ সেপ্টেম্বর ১৯৪০) হলেন একজন ইংরেজ অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি আপস্টেয়ার্স, ডাউনস্টেয়ার্স (১৯৭১-৭৩) ধারাবাহিকে এবং এর স্পিন-অফ টমাস অ্যান্ড সারা (১৯৭৯)-এ সারা মোফাট চরিত্রে অভিনয় করে পরিচিতি অর্জন করেন। ১৯৯২ সালে তার আত্মজীবনী লেটার টু লুইস প্রকাশিত হয়। ২০০১ সালে তিনি অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত হন।
কলিন্স শার্লি ভ্যালেন্টাইন মঞ্চনাটকে নাম ভূমিকায় অভিনয় করেন ১৯৮৮ সালে অলিভিয়ে পুরস্কার এবং ১৯৮৯ সালে ড্রামা ডেস্ক পুরস্কার ও টনি পুরস্কার অর্জন করেন। তিনি এই নাটকের চলচ্চিত্ররূপে একই চরিত্রে অভিনয় করে শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ অভিনেত্রীর জন্য একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি টেলিভিশন নাটক ফরেভার গ্রিন (১৯৮৯) ও দি অ্যাম্বাসেডর (১৯৯৮-৯৯)-এ অভিনয় করেন। তার অন্যান্য চলচ্চিত্র ভূমিকা হল সিটি অব জয় (১৯৯২), প্যারাডাইজ রোড (১৯৯৭), মিসেস ক্যালডিকট্‌স ক্যাবেজ ওয়ার (২০০২), অ্যালবার্ট নবস (২০১১), কোয়ার্টেট (২০১২) এবং দ্য টাইম অব দেয়ার লাইভস্‌ (২০১৭)।
সাউন্ডটেক
সাউন্ডটেক হচ্ছে বাংলাদেশের একটি প্রখ্যাত রেকর্ড লেবেল কোম্পানী। কোম্পানীটির স্বত্তাধিকারী হচ্ছেন সুলতান মাহমুদ।
ইতিহাস
১৯৮২ সালে সুলতান মাহমুদ সাউন্ডেক প্রতিষ্ঠা করেন। সাইন্ডটেকের ইউটিউব চ্যানেল মাত্র ১ বছরে ১ মিলিয়র সাবস্ক্রাইবার পার করে। ১৯৯২ সাল এখনো পর্যন্ত প্রতিষ্ঠানটি  প্রায় ১৫০০ এর উপরে অ্যালবাম প্রকাশ করেছে।
ভিলহেল্ম ব্রাউনে
ভিলহেল্ম ব্রাউনে (Wilhelm Braune) (২০শে ফেব্রুয়ারি, ১৮৫০—১০ই নভেম্বর, ১৯২৬) একজন জার্মান ভাষাবিজ্ঞানী। তিনি জার্মানীয় ভাষাগুলির ইতিহাসের উপর গুরুত্বপূর্ণ রচনা প্রকাশ করেন।
বের্টোল্ড ডেলব্রুক
বের্টোল্ড ডেলব্রুক (Berthold Gustav Gottlieb Delbrück) (২৬শে জুলাই, ১৮৪২—৩রা জানুয়ারি, ১৯২২) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক বাক্যতত্ত্বের উপর গবেষণা করেন।
ডেলব্রুক ১৮৭০ থেকে ১৯১২ সাল পর্যন্ত ইয়েনা বিশ্ববিদ্যালয়ে সংস্কৃত ভাষা ও তুলনামূলক ভাষাবিজ্ঞানের অধ্যাপক ছিলেন। তার শ্রেষ্ঠ কাজ বাক্যতত্ত্বের উপর লেখা তিন খণ্ডের গ্রুন্ডরিস ডের ভের্গলাইখেন গ্রামাটিক ডের ইন্ডোগের্মানিশেন শ্‌প্রাখেন (Grundriss der vergleichenden Grammatik der indogermanischen Sprachen ইন্দো-জার্মানীয় ভাষাসমূহের তুলনামূলক ব্যাকরণের রূপরেখা), যা ১৮৯৩ থেকে ১৯০০ সালের ভেতরে প্রকাশিত হয়।
হের্মান পাউল
জীবনী
তিনি বার্লিন এবং লাইপজিগে পড়াশোনা করেছেন এবং ১৮৭৪ সালে ফ্রেইবুর্গ বিশ্ববিদ্যালয়ে জার্মান ভাষা ও সাহিত্যের অধ্যাপক হন। ১৮৯৩ সালে তিনি মিউনিখ বিশ্ববিদ্যালয়ে জার্মান ভাষাতত্ত্বের অধ্যাপক নিযুক্ত হন। তিনি একজন বিশিষ্ট নিওগ্রামারিয়ান ছিলেন।
হবিগঞ্জ সদর উপজেলা
হবিগঞ্জ সদর উপজেলা বাংলাদেশের হবিগঞ্জ জেলার একটি প্রশাসনিক এলাকা।
প্রশাসনিক এলাকা
হবিগঞ্জ সদর উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম হবিগঞ্জ সদর থানার আওতাধীন।
নামকরণ
ঐতিহাসিক সুলতানসি হাবেলির প্রতিষ্ঠাতা সৈয়দ সুলতানের অধস্তন পুরুষ সৈয়দ হেদায়েত উল্লাহর পুত্র সৈয়দ হবিব উল্লাহ খোয়াই নদীর তীরে একটি গঞ্জ বা বাজার প্রতিষ্ঠা করেন। তার নামানুসারে হবিবগঞ্জ থেকে কালক্রমে তা হবিগঞ্জে পরিণত হয়।
জনসংখ্যার উপাত্ত
২,৭৫,০৭৪ জন (২০০১ সালের আদমশুমারী অনুযায়ী), পুরুষ ১,৪০,৯৫১ জন,  মহিলা ১,৩৪,১২৩ জন, লোক সংখ্যার ঘনত্ব   ১০৮৪/ব.কি.মি., মোট ভোটার সংখ্যা   ১,৯৬৬২০   পুরুষ ভোটার সংখ্যা ৯৮,২২৬,   মহিলা ভোটার সংখ্যা ৯৮,৩৯৪।
শিক্ষা
শিক্ষার হার, শিক্ষা প্রতিষ্ঠান গড় হার ৪৭.০৪%; পুরুষ ৫১.৩৮%, মহিলা ৪২.৫৪%। মেডিকেল কলেজ ১, কলেজ ৪, প্রাইমারি ট্রেনিং ইনস্টিটিউট ১, কারিগরি কলেজ ১, মাধ্যমিক বিদ্যালয় ২০, প্রাথমিক বিদ্যালয় ১৪৬, কিন্ডার গার্টেন ২, মাদ্রাসা ১৬।
উল্লেখযোগ্য শিক্ষা প্রতিষ্ঠান:
অর্থনীতি
এই অঞ্চলের জনগোষ্ঠীর আয়ের প্রধান উৎস কৃষি ৪৭.১৩%, অকৃষি শ্রমিক ৫.৭২%, ব্যবসা ১৬.৭৯%, পরিবহন ও যোগাযোগ ৪.৭৮%, চাকরি ৮.৭৪%, নির্মাণ ২.১১%, ধর্মীয় সেবা ০.৩৫%, রেন্ট অ্যান্ড রেমিটেন্স ২.২৫% এবং অন্যান্য ১২.১৩%।
দর্শনীয় স্থান
হবিগঞ্জ জেলার অন্যতম দর্শনীয় স্থান:
নবীগঞ্জ উপজেলা
নবীগঞ্জ উপজেলা বাংলাদেশের হবিগঞ্জ জেলার একটি প্রশাসনিক এলাকা।
অবস্থান ও আয়তন
২৪°২৫´ থেকে ২৪°৪১´ উত্তর অক্ষাংশ এবং ৯১°২৪´ থেকে ৯১°৪০´ পূর্ব দ্রাঘিমাংশে অবস্থিত। এই উপজেলার উত্তরে সুনামগঞ্জ জেলার দিরাই উপজেলা ও জগন্নাথপুর উপজেলা, দক্ষিণে হবিগঞ্জ সদর উপজেলা ও বাহুবল উপজেলা, পূর্বে মৌলভীবাজার জেলার মৌলভীবাজার সদর উপজেলা, শ্রীমঙ্গল উপজেলা ও সিলেট জেলার বালাগঞ্জ উপজেলা, পশ্চিমে বানিয়াচং উপজেলা।
ইতিহাস
রাজস্ব জেলা নবীগঞ্জ ও এর আওতাধীন পরগনা সমূহ:
জন উইলস এর আমলে ১০ টি রাজস্ব জেলার মধ্যে নবীগঞ্জ ছিল ১টি অন্যতম রাজস্ব জিলা এবং এর অধীনস্থ ছিল মোট ১৬ টি পরগনা। এগুলো হচ্ছে-
নামকরণ
সমতল, হাওড় ও পাহাড় ঘেরা হযরত শাহজালাল (র:)’র সিলেট বিজয়ের প্রথম অভিযানের স্মৃতিবিজড়িত পুণ্যভূমি নবীগঞ্জের নামকরণের ক্ষেত্রে বহুল প্রচলিত জনশ্রুতি মতে, হযরত শাহ নবী বক্স (র:) নামে জনৈক কামিল দরবেশ ইসলামের মহান বাণী প্রচারের উদ্দেশ্যে এ অঞ্চলে আগমন করেন এবং প্রবাহিত শাখা-বরাক নদীর তীরে আস্তানা গাড়েন। তাঁর স্থাপিত আস্তানাকে কেন্দ্র করে লোকসমাগম বাড়তে থাকার ফলে এখানে একটি গঞ্জ বা বাজারের গোড়াপত্তন শুরু হয়। পরবর্তীতে তাঁর নামের সম্মানার্থে এ গঞ্জ বা বাজারের নামকরণ করা হয় নবীগঞ্জ।
নবীগঞ্জ নামকরণের ক্ষেত্রে অন্য একটি ভিন্নমত প্রচলিত আছে, যে ইসলামের নবী মুহাম্মাদ এর প্রতি শ্রদ্ধার নিদর্শন স্বরূপ নবীগঞ্জ নামকরণ করা হয়েছিল।
প্রশাসনিক এলাকা
নবীগঞ্জ উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নবীগঞ্জ থানার আওতাধীন।
নদ-নদী
ঐতিহাসিক ইলিশা খাল, বরাক নদী, বিবিয়ানা নদী।বিজনা নদী।কুশিয়ারা নদী
ভাষা
বাংলা, সিলেটি (ꠍꠤꠟꠐꠤ)।
খেলাধুলা
ফুটবল, ক্রিকেট, দাবা এবং গাপলা।
দাখিল মাদ্রাসা
তাজিয়া মুবাশ্বিরিয়া আলিম মাদ্রাসা ধুলচাতল
কলেজ
গ্রন্থাগার
জনসংখ্যার উপাত্ত
জনসংখ্যা- ২৮৫০৪০ জন, জনসংখ্যার ঘনত্ব- ৬৪৮।
দর্শনীয় স্থান
★সাজু মনি (রঃ) এর মাজার (ছোট ভাকৈর)
লাখাই উপজেলা
অবস্থান ও আয়তন
তিনটি বিভাগের সীমান্তে অবস্থিত এই উপজেলার উত্তরে কিশোরগঞ্জ জেলার অষ্টগ্রাম উপজেলা ও সিলেট বিভাগের হবিগঞ্জ জেলার বানিয়াচং উপজেলা, দক্ষিণে ব্রাহ্মণবাড়িয়া জেলার নাসিরনগর উপজেলা ও মাধবপুর উপজেলা, পূর্বে হবিগঞ্জ সদর উপজেলা, মাধবপুর উপজেলা ও ব্রাহ্মণবাড়িয়া জেলার নাসিরনগর উপজেলা, পশ্চিমে কিশোরগঞ্জ জেলার অষ্টগ্রাম উপজেলা।
প্রশাসনিক এলাকা
লাখাই উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম লাখাই থানার আওতাধীন।
ইতিহাস
ভারত বর্ষের আসাম বেঙ্গল প্রদেশের শেষ সীমানায় ছিল এই অঞ্চল । বর্তমানে লাখাই ইউনিয়নের স্বজনগ্রাম নামক স্থানে ছিল লাখাই আউটপোষ্ট । ১৯২২ খ্রিষ্টাব্দের ১০ জানুয়ারি তৎকালীন আসাম প্রাদেশিক সরকারের গেজেট নোটিফিকেশন নম্বর ১৭৬ জিকে-র মাধ্যমে লাখাই থানা প্রতিষ্ঠিত হয় মর্মে জানা যায় । তার আগে এ অঞ্চলের সাব রেজিষ্টি অফিস ছিল মাধবপুর উপজেলার চর ভাঙ্গা নামক স্থানে । ১৯৪৭ এর পরে এ অঞ্চলের সাব রেজিষ্ট্রি অফিস হয় হবিগঞ্জ মহকুমায় । ৪৭ এর পরে হবিগঞ্জ মহকুমার অধীনে এ অঞ্চলকে সার্কেল অফিসার রাজস্বের আওতায় আনা হয় । ১৯৬৪ সালে এ অঞ্চলকে সার্কেল অফিসার উন্নয়নের আওতায় আনা হয় এবং স্বজনগ্রাম নামক স্থানে সিও ডেভেলপমেন্ট লাখাই এর কার্যালয় স্থাপন করা হয় । সিও ডেভেলপমেন্ট এর কার্যালয়ের অধীনে অন্যান্য অফিস স্থাপন করা হয় । ১৯৮৩ সালে বিভিন্ন লোকের দরখাস্ত এবং বিভিন্ন ইউনিয়নের চেয়ারম্যানের আবেদনের প্রেক্ষিতে লাখাইকে মনোনীত থানায় উন্নীত করা হয় এবং বামৈ ইউনিয়নের ভাদিকারা মৌজার কালাউক নামক স্থানে ১৯৮৩ সালের ১৫ ই এপ্রিল মানোন্নীত থানার ভিত্তি প্রস্তর স্থাপন করা হয় । প্রথম উপজেলা নির্বাহী অফিসার হিসেবে দায়িত্ব পালন করেন জনাব বিবেকানন্দ পাল এবং প্রথম উপজেলা চেয়ারম্যান হিসেবে দায়িত্ব পালন করেন বীর মুক্তিযুদ্ধা মরহম মোহাম্মদ নিজাম উদ্দিন । পরবর্তীতে ধীরে ধীরে কালাউক নামক স্থানেই উপজেলা পরিষদের সকল অফিস, বাসভবন প্রতিষ্ঠিত হয় ।
নামকরণ
জনশ্রুতি রয়েছে এটি ছিল খাসিয়া রাজার রাজত্বের শেষ সীমানা। লাখাই একটি খাসিয়া শব্দ যার অর্থ শেষ সীমানা। এ হিসেবেই অঞ্চলের নামকরণ লাখাই করা হয়েছে।
মুক্তিযুদ্ধ
লাখাই উপজেলার কৃষ্ণপুর গ্রামে একটি জঘন্যতম গণহত্যা চালানো হয় মুক্তিযুদ্ধের সময়। পাকিস্তানি সেনাবাহিনীর চালানো এই গণহত্যার নেতৃত্বে ছিলেন মোড়াকরি গ্রামের লিয়াকত রাজাকার।
ভূপ্রকৃতি
প্রধানত সমতল ভূমি সেই সাথে রয়েছে প্রচুর জলাভূমি যেগুলিকে স্থানীয় ভাষায় হাওর বলে অভিহিত করা হয়।
মৃত্তিকা
পলি মাটি এবং দোআঁশ মাটি বিধৌত অঞ্চল।
ভাষা
লাখাই উপজেলা সিলেট বিভাগের অন্তর্ভুক্ত হলেও সিলেটের আঞ্চলিক ভাষার সাথে বাচনভঙ্গীগত কিছুটা অমিল থাকলেও শব্দগত দিক দিয়ে একই আঞ্চলিক ভাষাগোত্রের। অতীতকালে সিলেটের অন্যান্য অঞ্চলের মতই এ অঞ্চলেও প্রচুর সিলেটি নাগরী বর্ণমালার পুথির প্রচলন ছিলো।
জনসংখ্যার উপাত্ত
পুরুষ: ৫৯,০২১ জন। মহিলা: ৬১,৬৫৬ জন। মুসলিম: ১,০১,৫৭৫ জন। হিন্দু :১৯,০৩৩ জন। বৌদ্ধ : ০৬ জন। খ্রিষ্টান : ০৬ জন। অন্যান্য : ৫৭ জন।
লাখাই: ২২,৫৫৮ জন। মুড়াকরি: ২০,১৩৪ জন। মুড়িয়াউক: ১৯,৪০৫ জন। বামৈ: ২১,৮৪৪ জন। করাব: ১৭,৯৮০ জন। বুল্লা: ১৮,৭৫৬ জন।
মোট ভোটার সংখ্যাঃ ৮৩,৮৬২ জন পুরুষ ভোটার সংখ্যাঃ ৪১,০৩১ জন মহিলা ভোটার সংখ্যাঃ ৪২,৮৩১ জন বাৎসরিক জনসংখ্যা বৃদ্ধির হারঃ পরিবারের(খানার সংখ্যা): ২২,৫২৯ টি।
শিক্ষা
শিক্ষা প্রতিষ্ঠান ঃ বেসরকারী কলেজ : ০১টি। বেসরকারী উচ্চ বিদ্যালয় (বালক-বালিকা) : ০৯ টি। বেসরকারী উচ্চ বিদ্যালয় (বালিকা) : ০১ টি। সরকারী প্রাথমিক বিদ্যালয় : ৫১ টি। রেজিষ্টার্ড বেসরকারী প্রাথমিক বিদ্যালয় : ১৮ টি। কমিউনিটি বিদ্যালয় : ০১ টি। কিন্ডার গার্টেন : ০৫ টি। এর উলল্ল্যাখ যোগ্য- শেখ বানু শাহ, শাহ বায়েজিদ (রহ.) ইসলাম একাডেমী, এনজিও বিদ্যালয় সংখ্যা : ৪২ টি। এবতেদায়ী মাদ্রাসা : ০২ টি। আলিম মাদ্রাসা : ০১ টি। দাখিল মাদ্রাসা : ০১ টি। আনন্দ স্কুল : ৮০ টি। মসজিদ ভিত্তি শিক্ষা প্রতিষ্ঠান : ২৮ টি।
আগস্ট লেসকিয়েন
আউগুস্ট লেসকিন (August Leskien) (৮ই জুলাই, ১৮৪০—২০শে সেপ্টেম্বর, ১৯১৬) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহ এবং বিশেষত স্লাভীয় ভাষাসমূহের উপর গবেষণা করেন।
লাখাই উপজেলা
অর্থনীতি
উপজেলার অধিকাংশ মানুষের পেশা কৃষি । বর্ষা মৌসুমে এদের অনেকেই মৎস্য শিকারে ব্যস্ত হয়ে পড়েন। কৃষির পরেই এ অঞ্চলের মানুষের প্রধান পেশা মাছ ধরা । লাখাই উপজেলার বিপুল সংখ্যক মানুষ ঢাকা, সিলেট, চট্টগ্রাম সহ দেশের বিভিন্ন অঞ্চলে হোটেল ব্যবসা ও শ্রমিকের কাজ করেন। ঢাকা শহরের অধিকাংশ হোটেলে লাখাই উপজেলার শ্রমিকেরা কাজ করে । ঢাকায় অনেক হোটেলও আছে । কেউ কেউ বেল্ট বানিয়ে ঢাকায় বিক্রি করে । ঢাকায় কেউ কেউ পুরাতন জিনিস পত্র, লোহা লক্কর ফেরী করে বেড়ান । এ পেশাকে এ অঞ্চলে বলা হয় ভাংগাড়ির ব্যবসা । বিদেশে বিশেষত গ্রিস, ইতালি, ফ্রান্স, মধ্যপ্রাচ্য, ইংল্যান্ড এসব দেশেও অনেকে কাজ করেন । গ্রিসে বেশি সংখ্যক মানুষ থাকার কারণে এ উপজেলার একটি গ্রামকে গ্রিস গ্রামও বলা হয় । সরকারী চাকুরীজীবির সংখ্যা খুব কম যার অধিকাংশই সরকারি প্রাথমিক বিদ্যালয়ে কর্মরত । লাখাই উপজেলার ছোট বড় কোন ধরনের শিল্প কারখানা নেই। ক্ষুদ্র পর্যায়ের বেকারী সমূহে বানানো হয় বাকরখানি (পুরাতন ঢাকার একটি জনপ্রিয় খাবার)।
আগস্ট লেসকিয়েন
লেসকিন ১৮৬০ থেকে ১৮৬৪ সাল পর্যন্ত কিল ও লাইপ্‌ৎসিশে সাংস্কৃতিক ভাষাতত্ত্ব নিয়ে পড়াশোনা করেন। ১৮৬৪ থেকে ১৮৬৬ সাল পর্যন্ত তিনি লাইপ্‌ৎসিশ টোমাস স্কুলে লাতিন ও গ্রিক ভাষা পড়ান। ১৮৬৬ সালে তিনি ইয়েনা বিশ্ববিদ্যালয়ে আউগুস্ট শ্লাইখারের সাথে ইন্দো-ইউরোপীয় ভাষাসমূহের তুলনামূলক ভাষাবিজ্ঞানের উপর কাজ শুরু করেন। ১৮৬৭ সালে তিনি গ্যোটিঙেন বিশ্ববিদ্যালয়ে শিক্ষকতা করতে চলে যান। ১৮৬৮ সালে ইয়েনাতে তুলনামূলক সাংস্কৃতিক ভাষাতত্ত্ব ও সংস্কৃতের সহযোগী অধ্যাপক হিসেবে নিয়োগদান করা হয়। ১৮৭০ সাল থেকে তিনি লাইপ্‌ৎসিশ বিশ্ববিদ্যালয়ে স্লাভীয় ভাষাতত্ত্বের খণ্ডকালীন অধ্যাপক হিসেবে কাজ শুরু করেন। ১৮৭৬ সালে তাকে সেখানে স্থায়ী অধ্যাপক পদে চাকরি দেয়া হয়।
লেসকিন নব্যব্যাকরণবিদদের অন্যতম প্রতিষ্ঠাতা সদস্য ছিলেন। তিনি দক্ষিণ স্লাভীয় ভাষাসমূহ এবং প্রাচীন গির্জা স্লাভোনীয় ভাষাসমূহ ছাড়াও লিথুয়ানীয় ভাষার উপরেও গবেষণা করেন।
ফের্দিনঁ দ্য সোস্যুর
ফের্দিনঁ দ্য সোস্যুর (Ferdinand de Saussure, আ-ধ্ব-ব: [fɛʁdinɑ̃ də sosyʁ]; ২৬ নভেম্বর ১৮৫৭ – ২২ ফেব্রুয়ারি ১৯১৩) ছিলেন একজন সুইস ভাষাতাত্ত্বিক, সঙ্কেততাত্ত্বিক ও দার্শনিক। তাঁর প্রদত্ত ধারণাগুলি বিংশ শতাব্দীতে ভাষাবিজ্ঞান ও সঙ্কেতবিজ্ঞান উভয় ক্ষেত্রেই অনেক গুরুত্বপূর্ণ ক্রমবিকাশের ভিত্তি স্থাপন করেছিল। তাঁকে বিংশ শতাব্দীর ভাষাতত্ত্বের অন্যতম প্রতিষ্ঠাতা    এবং চিহ্নতত্ত্বের প্রধান দুই প্রতিষ্ঠাতার একজন হিসেবে বিবেচনা করা হয়।
চোরি চোরি চুপকে চুপকে
চোরি চোরি চুপকে চুপকে একটি হিন্দি চলচ্চিত্র। এটি ২০০১ সালের মার্চ ৯ তারিখে মুক্তি পায়।
মাধবপুর উপজেলা
মাধবপুর উপজেলা বাংলাদেশের হবিগঞ্জ জেলার একটি প্রশাসনিক এলাকা। সোনাই নদীর তীরে অবস্থিত মাধবপুর উপজেলাটি মুক্তিযুদ্ধের অন্যতম পীঠস্থান; এখানেই স্বাধীনতা যুদ্ধের সাংগঠনিক কাঠামো সম্পর্কিত প্রথম বৈঠকটি অনুষ্ঠিত হয় এবং এর ফলশ্রুতিতে সমগ্র বাংলাদেশকে ১১টি সেক্টর ও ৩টি ব্রিগেড ফোর্সে বিভক্ত করে সূচিত হয় আনুষ্ঠানিক প্রতিরোধ যুদ্ধের।
অবস্থান ও আয়তন
সিলেট বিভাগের হবিগঞ্জ জেলা সদর হতে ৪৯ কিলোমিটার দূরত্বে অবস্থিত মাধবপুর উপজেলাটির আয়তন ২৯৫ বর্গ কিলোমিটার। এই উপজেলার উত্তরে হবিগঞ্জ সদর উপজেলা ও লাখাই উপজেলা, দক্ষিণে ব্রাহ্মণবাড়িয়া জেলার ব্রাহ্মণবাড়িয়া সদর উপজেলা ও ভারতের ত্রিপুরা, পূর্বে চুনারুঘাট উপজেলা ও ভারতের ত্রিপুরা, পশ্চিমে ব্রাহ্মণবাড়িয়া জেলার ব্রাহ্মণবাড়িয়া সদর উপজেলা ও নাসিরনগর উপজেলা। মাধবপুর উপজেলার ভৌগোলিক অবস্থান ২৪.১০২৮° উত্তর অক্ষাংশ এবং ৯১.২৯১৭° পূর্ব দ্রাঘিমাংশের মধ্যে। সোনাই ও বোয়ালিয়া - এই উপজেলার প্রধান দুটি নদী।
ইতিহাস
১৮০৪ সালে প্রথম মাধবপুর থানা প্রতিষ্ঠিত হয় এবং মাধবপুর থানা থেকে ১৯৮৩ সালের ১ আগস্ট তারিখে উপজেলায় উন্নীত হয়।
নামকরণ
১৮০৪ সালে মাধবপুর থানা প্রতিষ্ঠিত হয়। তবে এ উপজেলার নামকরণ সম্পর্কে সঠিক তথ্য কোথাও পাওয়া যায়নি। জনশ্রুতি রয়েছে যে, মহাদেব নামে একজন সাধক ছিলেন এবং তাঁর অনেক ভক্তবৃন্দ ছিল। জনগণের ভাষ্যমতে তাঁরই নামে প্রথমে মহাদেবপুর তারপর মহাদেবপুর থেকে মাধবপুর নামকরণ হয়েছে।
নদ-নদী
মাধবপুর উপজেলাটি সোনাই নদীর তীরে অবস্থিত। এছাড়াও রয়েছে খাসটি নদী, বোয়ালিয়া নদী।
প্রশাসনিক এলাকা
মাধবপুর উপজেলায় বর্তমানে ১টি পৌরসভা ও ১১টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মাধবপুর থানার আওতাধীন।
জনসংখ্যার উপাত্ত
২০১১ সালের আদমশুমারী অনুসারে এই উপজেলায় বার্ষিক জনসংখ্যা বৃদ্ধির হার ১.৫৬% এবং মোট জনসংখ্যা ৩,১৯,০১৬ জন (প্রায়); যার মধ্যে ১,৫৫,৮৮২ জন পুরুষ এবং ১,৬৩,১৩৪ জন নারী। এখানে প্রতি বর্গ কিলোমিটারে ১,০৮৪ জন লোকের বাস; যারা মোট ৬২,৩০০ টি খানাতে বসবাস করেন। মাধবপুরে মোট ভোটার সংখ্যা ১,৮৭,২৫৫ জন; যার মধ্যে ৯২,৬৫৯ জন পুরুষ এবং ৯৪,৫৯৬ জন মহিলা ভোটার।
এখানে ইসলাম ও হিন্দু ধর্মের মানুষ বসবাস করে। এছাড়াও এখানে রয়েছে চা-জনগোষ্ঠী ও বাউল সম্প্রদায়।
প্রেসক্লাব
১।মাধবপুর প্রেসক্লাব (প্রতিষ্ঠাকাল ১৯৭৭ খ্রিস্টাব্দ )
ফ্রিড্‌রিশ ক্লুগে
thumb|220px|ফ্রিড্‌রিশ ক্লুগে, ১৮৯০ সাল। ফ্রিড্‌রিশ ক্লুগে (Friedrich Kluge) (২১ জুন, ১৮৫৬—২১ মে, ১৯২৬) একজন জার্মান ভাষাবিজ্ঞানী ও শিক্ষাবিদ। তিনি জার্মান ভাষার ক্লুগে ভাষাতত্ত্ব অভিধানের (Etymologisches Wörterbuch der deutschen Sprache) জন্য সর্বাধিক পরিচিত। অভিধানটি ১৮৮৩ সালে প্রথম প্রকাশিত হয়।
প্রাথমিক জীবন
ক্লুগে ১৯৫৬ সালে জার্মানির কলোগ্নেতে জন্মগ্রহণ করেন। তিনি লিপজিগ বিশ্ববিদ্যালয়, স্ট্রাসবার্গ বিশ্ববিদ্যালয় ও আলবার্ট লুড্‌ভিগস্‌ ইউনিভার্সিটি অফ ফ্রিবার্গ-এ তুলনামূলক ভাষাবিজ্ঞান, দ্রুপদী ভাষাতত্ত্ব ও আধুনিক ভাষাতত্ত্ব বিষয়ে পড়াশুনা করেন। বিশ্ববিদ্যালয়ে ছাত্রাবস্থায় লিপজিগে তার শিক্ষক ছিলেন অগাস্ট লেস্কিন, জর্জ কার্টিয়াস, ফ্রিড্‌রিশ কার্ল থিওদর জার্ঙ্ক, ও রুডলফ হিল্ডব্র্যান্ড এবং স্ট্রাসবার্গে হেইনরিশ হাবস্‌মান, বার্নহার্ড তেন ব্রিঙ্ক ও এরিশ স্মিড্‌ত।
কর্মজীবন
১৮৮০ সালে ক্লুগে স্ট্রাসবার্গ বিশ্ববিদ্যালয়ের ইংরেজি ও জার্মান ভাষাতত্ত্ব বিষয়ের শিক্ষক হিসেবে যোগদান করেন। ১৮৮৪ সালে জার্মান ভাষাতত্ত্ব বিষয়ের সহকারী প্রভাষক হিসেবে জেনা বিশ্ববিদ্যালয়-এ যোগ দেন এবং ১৮৮৬ সালে পূর্ণ প্রভাষক হন। ১৮৯৩ সালে হার্মান পলের উত্তরসূরী হিসেবে ফ্রিবার্গে জার্মান ভাষা ও সাহিত্যের অধ্যাপক পদে নিয়োগ লাভ করে।
মৃত্যু
ক্লুগে ২১ মে, ১৯২৬ সালে ফ্রিবার্গে মৃত্যুবরণ করেন।
ইভান স্যাগ
ইভান স্যাগ (Ivan Sag) একজন মার্কিন ভাষাবিজ্ঞানী। ১৯৪৯ সালে তিনি জন্মগ্রহণ করেন। ২০১৩ সালে মৃত্যুবরণ করেন।  তিনি স্ট্যানফর্ড বিশ্ববিদ্যালয়ে অধ্যাপনা করতেন। তিনি বাক্যতত্ত্বের হেড-ড্রিভেন ফ্রেজ স্ট্রাকচার গ্রামার তত্ত্বের প্রবর্তক হিসেবে বিশেষ পরিচিত।
উইলিয়াম জোন্স (ভাষাতাত্ত্বিক)
উইলিয়াম জোন্স (২৮ সেপ্টেম্বর ১৭৪৬— ২৭ এপ্রিল ১৭৯৪) একজন ইংরেজ ভাষাতাত্ত্বিক। তিনি ছিলেন অ্যাংলো-ওয়েলশ ভাষাতত্ত্ববিদ, বাংলার ফোর্ট উইলিয়ামের সুপ্রিম কোর্টের বিচারিক আদালতের নিম্ন বিচারক এবং প্রাচীন ভারতের একজন পণ্ডিত, বিশেষ করে ইউরোপীয় ও ভারতীয় ভাষার মধ্যে সম্পর্ক আবিস্কারে তার প্রস্তাবের জন্য তিনি পরিচিত, পরে যেটি ইন্দো-ইউরোপীয় ভাষা নামে পরিচিত হয়। তিনি, হেনরি টমাস কোলব্রুক এবং নাথানিয়েল হ্যালহেড-এর সঙ্গে ১৭৮৪ সালে এশিয়াটিক সোসাইটি অব বেঙ্গল প্রতিষ্ঠিত করেন, এবং এশিয়াটিক রিসার্চ নামে একটি জার্নাল প্রকাশ করেন।
লিওনার্ড ব্লুমফিল্ড
লিওনার্ড ব্লুমফিল্ড (১৮৮৭-১৯৪৯) একজন মার্কিন ভাষাবিজ্ঞানী। এডওয়ার্ড সাপির-এর সাথে তিনি বিংশ শতাব্দীর সবচেয়ে প্রভাবশালী দুই মার্কিন ভাষাবিজ্ঞানীর একজন ছিলেন। তার রচিত Language (১৯৩৩) গ্রন্থটি প্রকাশের পর প্রায় তিন দশক ধরে ভাষাবিজ্ঞানের আদর্শ পাঠ্যপুস্তক হিসেবে পরিগণিত হত। ব্লুমফিল্ড ও তার খ্যাতিমান ছাত্রবৃন্দ বার্নার্ড ব্লক, জেলিগ হ্যারিস ও চার্লস হকেট মার্কিন সংগঠনবাদী ভাষাবিজ্ঞানের ধারা প্রতিষ্ঠা করেন। ১৯৬০-এর দশকে সঞ্জননী ব্যাকরণে র আবির্ভাবের আগ পর্যন্ত এটিই ছিল ভাষাবিজ্ঞানের গবেষণার প্রধান ধারা।
ব্লুমফিল্ড ভাষার একটি সাধারণ ও অনুপুঙ্খ তত্ত্ব নির্মাণে আগ্রহী ছিলেন। ১৯১৪ সালে ভাষা নিয়ে তার প্রথম গ্রন্থে তিনি ভিলহেল্ম ভুন্টের ধারণাগত কাঠামোর অভ্যন্তরে থেকে ভাষার তত্ত্ব নির্মাণের প্রয়াস নেন। কিন্তু ১৯২০-এর দশকে তিনি ঐ কাঠামোটি বর্জন করে ভাষাবিজ্ঞানকে আচরণবাদের মূল কেন্দ্র হিসেবে প্রতিষ্ঠা করার চেষ্টা করেন। তিনি বক্তার মানসিক সংগঠনের অস্তিত্ত্ব সম্পূর্ণ উপেক্ষা করেন এবং বলেন যে মানুষের মুখের উচ্চারিত ভাষার বিভিন্ন ধ্বনি, শব্দ ও বাক্যের কাঠামো উদ্ঘাটনই ভাষাবিজ্ঞানের গবেষণার একমাত্র বিষয়। মনের সাথে ভাষার কোন সম্পর্ক নেই।
ব্লুমফিল্ড মনে করতেন যে সমস্ত ভাষিক সংগঠন নির্ণয় করার জন্য ধ্বনি ও অর্থকে সংযোজনকারী ক্ষুদ্রতম একক তথা রূপমূল পর্যায়ে বিশ্লেষণ শুরু করতে হয়। রূপমূল থেকে কীভাবে ধ্বনির ক্ষুদ্রতম একক ধ্বনিমূল এবং বৃহত্তর ভাষিক একক যেমন শব্দ, পদগুচ্ছ, বাক্য, ইত্যাদি নির্ণয় করা যায়, ব্লুমফিল্ড তা দেখান। ব্লুমফিল্ড রূপমূলতত্ত্ব ও বাক্যতত্ত্ব শাখায় সমৃদ্ধ তত্ত্ব নির্মাণ করতে সক্ষম হয়েছিলেন। তার তত্ত্বগুলি প্রায় অবিকৃতভাবেই পরবর্তীকালে সঞ্জননী ব্যাকরণে গৃহীত হয়। রূপমূলতত্ত্বে ব্লুমফিল্ড বিভিন্ন ধরনের ধ্বনিতাত্ত্বিক পরিবর্তনের উপর সচেতনভাবে মনোযোগ দেন, যার ফলশ্রুতিতে আধুনিক রূপধ্বনিমূলতত্ত্ব প্রতিষ্ঠা হয়। বাক্যতত্ত্বে ব্লুমফিল্ড উপাদান কাঠামো (constituent structure)-এর তত্ত্বের ভিত্তি স্থাপন করেন।
এডওয়ার্ড স্যাপির
এডওয়ার্ড সাপির (জানুয়ারি ২৬, ১৮৮৪ – ফেব্রুয়ারি ৪, ১৯৩৯) একজন জার্মান বংশোদ্ভুত মার্কিন নৃতাত্ত্বিক ও ভাষাবিজ্ঞানী। তিনি মার্কিন সাংগঠনিক ভাষাবিজ্ঞানের প্রধান। সাপির-হোর্ফ প্রকল্প নামে বহুল পরিচিত তত্ত্বের অন্যতম স্রষ্টা। ভাষাবিজ্ঞানের বেশ কয়েকটি ঘরানার এবং কয়েক প্রজন্মের ভাষাবিজ্ঞানীর ওপর প্রভাব বিস্তার করে মার্কিন ভাষাবিজ্ঞানের সবচেয়ে প্রভাবশালী আলোচিত ব্যক্তিত্বে পরিণত হয়েছেন।
জীবন ও কর্ম
সাপির পমেরেনিয়ার লরেনবার্গে এক গোঁড়া ইহুদি পরিবারে জন্ম গ্রহণ করেন। ঊনবিংশ শতাব্দীর শেষ দিকে তারঁ পরিবার মার্কিন যুক্তরাষ্ট্রের নিউ ইয়র্কে আভিবাসন করেন।
ব্রায়ান অ্যাডামস
ব্রায়ান অ্যাডামস (Bryan Guy Adams, জন্ম নভেম্বর ৫ ১৯৫৯) একজন কানাডীয় গায়ক, গিটারবাদক ও গীতিকার।
সূচকীয় বিন্যাস
সূচকীয় বিন্যাস হলো একটি অবিচ্ছিন্ন সম্ভাবনা বিন্যাস। সাধারণত একই গড়-হারে ঘটছে এমন ঘটনাসমূহের মধ্যবর্তী সময়কে এই বিন্যাসে মডেল করা হয়।
সম্ভাবনা ঘনত্ব ফাংশন
সূচকীয় বিন্যাসের সম্ভাবনা ঘনত্ব ফাংশন হল -
যেখানে λ > 0 বিন্যাসটির একটি পরামিতি, সাধারণত সংশ্লিষ্ট হার নির্দেশ করে। বিন্যাস ব্যবধি [0, ∞)। দৈব চলক X সূচকীয়ভাবে বিন্যস্ত হলে, আমরা লিখি X ~ Exponential(λ)।
সূচকীয় বিন্যাসের স্কেল পরামিতি μ = 1/λ।
ক্রমযোজিত বিন্যাস ফাংশন
এর ক্রমযোজিত বিন্যাস ফাংশন হল -
বিকল্প বর্ণনা
সূচকীয় বিন্যাসের একটি বহুল প্রচলিত বিকল্প বর্ণনায় সম্ভাবনা ঘনত্ব ফাংশনকে প্রকাশ করা হয় এভাবে -
এখানে স্কেল পরামিতি সরাসরি μ = β।
কাল আজ অর কাল
কাল আজ অর কাল (कल आज और कल) হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটি রাজ কাপুর প্রযোজনা করেন এবং পরিচালনা করেন তার পুত্র রণধীর কাপুর। চলচ্চিত্রটিতে পৃথ্বীরাজ কাপুর, তার পুত্র রাজ কাপুর এবং রাজের পুত্র রণধীর কাপুর অভিনয় করেন দাদা, পিতা এবং পুত্র চরিত্রে, এছাড়াও চলচ্চিত্রটিতে ববিতা শিবদাসানি রণধীরের প্রেমিকার চরিত্রে অভিনয় করেন যিনি ১৯৭১ সালেই তার আসল পত্নী হন। চলচ্চিত্রটিতে বর্ষীয়ান অভিনেতা ইফতেখার (১৯২০-১৯৯৫) ও ছিলেন।
রাজ কাপুরের চলচ্চিত্রে শঙ্কর জয়কিষণ আগে থেকেই সঙ্গীত পরিচালনা করে আসছিলেন এবং এই কাল আজ অর কাল ছিলো তাদের সঙ্গীত পরিচালনা করা সর্বশেষ রাজ কাপুরের চলচ্চিত্র, চলচ্চিত্রটির গান 'আপ ইয়াহাঁ আয়ে কিস লিয়ে' এবং 'ভাঁবরে কি গুঞ্জন' ব্যাপক জনপ্রিয়তা পেয়েছিলো, দুটো গানই কিশোর কুমারের গাওয়া ছিলো। এই চলচ্চচিত্রটি রাজের 'মেরা নাম জোকার' (১৯৭০) এর পরে এসেছিলো এবং 'মেরা নাম জোকার'-এর মত এই চলচ্চিত্রটিও তেমন একটা ব্যবসা করতে না পারলেও ধীরে ধীরে একটি 'কাল্ট' মর্যাদা আয়ত্ত করে নেয় এবং বর্তমানে একটি বলিউডের একটি অন্যতম কিংবদন্তি চলচ্চিত্র। চলচ্চিত্রটিতে রাজ কাপুরের পিতা পৃথ্বীরাজ কাপুরের অভিনয় ছিলো তার মৃত্যুর কাছাকাছি সময়ে, ১৯৭২ সালে তিনি মারা যান।
বিষয়বস্তু
চলচ্চিত্রটির মূল বিষয় হচ্ছে তিনটি প্রজন্ম নিয়েঃ দাদা (পৃথ্বীরাজ), বাবা (রাজ) এবং নাতি (রণধীর) কে নিয়ে। তাদের মতাদর্শ আলাদা আলাদা। রাজেশ (রণধীর) তার প্রেমিকা (ববিতা) কে বিয়ে করতে চাইলে তার দাদা রাজী হয়না। চলচ্চিত্রটির শেষে নাতির তার নিজ পছন্দ অনুযায়ীই বিয়ে হয় অর্থাৎ সে তার প্রেমিকাকে বিয়ে করতে সফল হয়।
নোলক (চলচ্চিত্র)
নোলক হচ্ছে ২০১৯ সালের মুক্তিপ্রাপ্ত বাংলাদেশী প্রণয়ধর্মী হাস্যরসাত্মক নাট্য চলচ্চিত্র। চলচ্চিত্রটি পরিচালনা করেছেন সাকিব সনেট ও তার দল এবং প্রযোজনা করেছে বি হ্যাপি এন্টারটেইনমেন্ট'স এবং গল্প, সংলাপ, নৃত্যপরিকল্পনা ও সঙ্গীতায়োজন করেছেন ফেরারি ফরহাদ।  এতে নাম ভূমিকায় অভিনয় করেছেন শাকিব খান এবং ইয়ামিন হক ববি।  এছাড়াও আরোও অভিনয় করেছেন ওমর সানি, মৌসুমী, শহিদুল আলম সাচ্চু, তারিক আনাম খান, রজতাভ দত্ত এবং আরো অনেকে।
৫ জুন, ২০১৯ তারিখে চলচ্চিত্রটি বাংলাদেশের ৭৭ টি প্রেক্ষাগৃহে মুক্তি পায়।
পটভূমি
দুই ভাই গ্রামে বসবাস করেন। পারিবারিক সূত্রে তাঁদের অগাধ সম্পদ। দুই ভাইয়ের অনেক জায়গা-জমি, টাকা-পয়সা থাকলেও হাতে তেমন কোনো কাজ নেই। দুই ভাই একে-অপরকে খুবই ভালোবাসেন। তাদের দুজনকে ‘পরামর্শ’ দেওয়ার জন্য দুজন উপদেষ্টাও রয়েছেন। বড়ভাইয়ের ছেলে শাওন সব-সময় বন্ধুদের নিয়ে হৈ-হুল্লোর করে সময় কাটান। অন্যদিকে ছোটভাইয়ের মেয়ে কাজলও বান্ধবীদের নিয়ে ব্যস্ত দিন পার করেন। শাওন ও কাজলের মধ্যে কথার লড়াই ও ঝগড়াঝাটি লেগেই আছে। কিন্তু পারিবারিক একটি বৈরিতা এই দুজনকে কাছে টেনে আনে। আবার শাওন-কাজলের সম্পর্ককে কেন্দ্র করেও বাড়তে থাকে দুই ভাইয়ের দূরত্ব। এর মধ্য দিয়েই ছবিটির কাহিনি এগিয়ে যায়।
প্রযোজনা
২০১৭ সালের ২২ নভেম্বর ঢাকার একটি রেস্তোরাঁয় চলচ্চিত্র মহরত অনুষ্ঠিত হয়, যেখানে চলচ্চিত্রটির পরিচালক হিসাবে রাশেদ রাহার নাম ঘোষণা করা হয়।
অভিনয়শিল্পী নির্বাচন
চলচ্চিত্রটিতে প্রধান চরিত্রে অভিনয়ের জন্য চুক্তিবদ্ধ হন শাকিব খান ও ববি হক, যা তাদের জুটি হিসাবে পঞ্চম চলচ্চিত্র। সর্বশেষ তারা ২০১৫ সালে বদিউল আলম খোকনের রাজাবাবু - দ্য পাওয়ার চলচ্চিত্রে একসঙ্গে অভিনয় করেন। চলচ্চিত্রটিতে শাকিব খান ৫০ লাখ টাকা পারিশ্রমিকে চুক্তিবদ্ধ হন, যার মাধ্যমে তিনি দেশে সর্বোচ্চ পারিশ্রমিকপ্রাপ্ত অভিনেতা হয়ে ওঠেন। এছাড়াও মৌসুমী ও ওমর সানী একে-অপরের বিপরীতে আইনজীবী চরিত্রে অভিনয়ের জন্য চুক্তিবদ্ধ হন।
চিত্রগ্রহণ
২০১৭ সালের ১ ডিসেম্বর ভারতের হায়দ্রাবাদে চলচ্চিত্রটির প্রধান চিত্রগ্রহণ অনুষ্ঠিত হয়। ভারতের রামোজি ফিল্ম সিটিতে প্রথম পর্বের ২৫ দিনের সম্পূর্ণ চিত্রধারণ করা হয়। ২০১৮ সালের ২১ জুলাই থেকে এটির দৃশ্যধারণ করা হয় কলকাতায়।
সঙ্গীত
চলচ্চিত্রটির সুর ও সংগীতায়োজন করেছেন জে. কে. মজলিস, আহমেদ হুমায়ূন, অদিত রহমান, হৃদয় খান ও স্যাভি গুপ্ত। চলচ্চিত্রটির প্রথম গান "শীতল পাটি", গেয়েছেন আসিফ আকবর। গানটির গীত লিখেছেন ফেরারি ফরহাদ এবং সুর ও সংগীতায়োজন করেছেন আহমেদ হুমায়ূন।
প্রচারণা ও মুক্তি
২০১৭ সালের ৭ ডিসেম্বর সামাজিক যোগাযোগমাধ্যম ফেইসবুকে চলচ্চিত্রটির প্রথম বর্ণন প্রকাশ করা হয়। এরপর ২০১৮ সালের ৫ ফেব্রুয়ারি এটির চতুর্থ পোস্টার প্রকাশ করা হয়। ২০১৯ সালের ২ মে এটির টিজার প্রকাশ করা হয়। ২০১৯ সালের ২ জুন ইউটিউবে এটির আনুষ্ঠানিক ট্রেলার প্রকাশ করা হয়। ১০ লাখেরও বেশিবার ট্রেলারটি দেখা হয়। চলচ্চিত্রটির সবগুলো গান, টিজার ও ট্রেলার ববি হকের ইউটিউব চ্যানেল ববস্টার ফিল্মসে প্রকাশ করা হয়। চলচ্চিত্রটির প্রচারণার অংশ হিসাবে ২০১৯ সালের ২৬ মে রাজধানীর একটি রেস্তোঁরায় চলচ্চিত্র সংশ্লিষ্ট ও গণমাধ্যমকর্মীদের অংশগ্রহণে একটি প্রীতি সম্মেলন অনুষ্ঠিত হয়।
মুক্তি
চলচ্চিত্রটি ২০১৯ সালের ৫ জুন বাংলাদেশের ৭৭টি প্রেক্ষাগৃহে মুক্তি পায়।
সমালোচনামূলক প্রতিক্রিয়া
চলচ্চিত্র নির্মাতা ও সমালোচক অনম বিশ্বাস, চলচ্চিত্রটির সিনেমাটোগ্রাফি, গ্রাফিক্স ও গল্প বলার ধরনের প্রশংসা করেন। প্রথম আলোতে তিনি লিখেন, "শেষ দৃশ্যগুলো অভিনয়, সিনেম্যাটোগ্রাফি, গ্রাফিকস—সবকিছু মিলিয়ে সবার মনেই দাগ কাটবে।" তবে তিনি নোলকের গল্প সাজানোর সমালোচনা করেন। স্থানগুলোর অস্পষ্টতাও তিনি উল্লেখ করেন। চলচ্চিত্র সমালোচক রহমান মতি চলচ্চিত্রটিকে রেটিং দেন। তিনি চলচ্চিত্রটির গানগুলোর, ক্লাইম্যাক্সের অভিনয়শিল্পীদের অভিনয়ের প্রশংসা করেন। বাংলা মুভি ডেটাবেজে তিনি লিখেন, "শাকিব খানের অনেক ছবি ক্লাইমেক্সের কারণে দর্শক বা তার ভক্তরা মনে রেখেছে। ‘নোলক’-ও ক্লাইমেক্সের কারণে মনে রাখবে।" এছাড়াও তিনি চলচ্চিত্রটির গল্প ও সংলাপের প্রশংসা করেছেন।
সমালোচনা
ভারতে রামোজি ফিল্ম সিটিতে টানা ৩২ দিন চিত্রগ্রহণের পর চলচ্চিত্রটির ৮৫ শতাংশের বেশি চিত্রধারণ সম্পন্ন হয়। এর প্রায় সাত মাস বিরতি দিয়ে শেষ পর্যায়ের দৃশ্যধারণে চলচ্চিত্রটির পরিচালনা থেকে বাদ পড়েন এটির পরিচালক রাশেদ রাহা। ২০১৮ সালের ২১ জুলাই থেকে এটির দৃশ্যধারণ হয় কলকাতায়, যেখানে রাশেদ রাহাকে বাদ দিয়ে এর চিত্রগ্রহণ করেন পরিচালক ইফতেখার চৌধুরী। বিষয়টি জানতে পেরে শেষ লটে এসে, 'কেন পরিচালনা থেকে বাদ গেলেন?' 'অন্য পরিচালক দিয়ে কেন শুটিং করা হচ্ছে?' ২০১৮ সালের ২২ জুলাই এ নিয়ে বাংলাদেশ চলচ্চিত্র পরিচালক সমিতি ও প্রযোজক সমিতিতে একটি লিখিত অভিযোগপত্র জমা দেন রাশেদ রাহা। এরই পরিপ্রেক্ষিতে বন্ধ হয়ে যায় চলচ্চিত্রটির কাজ। অভিযোগের পর চলচ্চিত্রের দুই সমিতি একত্র হয়ে চলচ্চিত্রের পরিচালক ও প্রযোজককে ডেকে পাঠান। মৌখিকভাবে পরিচালককে দিয়ে ছবির কাজ শেষ করার সিদ্ধান্ত হলেও তা এটির মানেননি প্রযোজক। তিনি সাকিব সনেট অ্যান্ড টিমের নামে ছবির কাজ শেষ করার উদ্যোগ নেন। এর পরই রাশেদ রাহা চলচ্চিত্রটির পরিচালনা ফিরে পেতে আইনের আশ্রয় নেন। ২০১৯ সালের ২৯ এপ্রিল ঢাকার তেজগাঁও শিল্পাঞ্চল থানায় সুনির্দিষ্ট প্রতিকার আইনের ৪২ ধারায় সাধারণ ডায়েরি (জিডি) করেন তিনি। এরপর রাশেদ রাহা বাংলাদেশ চলচ্চিত্র সেন্সর বোর্ড কর্তৃপক্ষ যেন চলচ্চিত্রটির ছাড়পত্র না দেয়ার ব্যাপারে একটি চিঠিও দাখিল করেন। তারই ধারাবাহিকতায় ২০১৯ সালের ২৯ মে শুনানি হওয়ার কথা থাকলেও, আদালত এদিন নতুন তারিখ ধার্য করে, ২০১৯ সালের ১০ জুন পরবর্তী দিন ধার্য করেন।
ধর্ম ও যৌনতা
ধর্ম ও যৌনতা বা যৌনতা সম্পর্কিত ধর্মীয় দৃষ্টিভঙ্গি আদিকাল থেকে মানুষের যৌনাদর্শ তথা যৌন নৈতিকতা গঠন এবং যৌনাচার নিরূপণে প্রধান ভূমিকা রেখে এসেছে।
প্রতিটি প্রধান ধর্ম যৌনতা, নৈতিকতা ও নীতিশাস্ত্র ইত্যাদি বিষয়ে নৈতিক সূত্রাবলী তৈরি করেছে। এই নৈতিক সূত্রাবলী এমন পরিস্থিতিতে নিয়ন্ত্রণ করতে চায় যেগুলি যৌন আগ্রহ সৃষ্টি করতে পারে এবং জনগণের যৌন ক্রিয়াকলাপ এবং অভ্যাসগুলি প্রভাবিত করতে পারে।
সময়ের সাথে এবং সংস্কৃতির মধ্যে যৌন নৈতিকতা ব্যাপকভাবে পার্থক্য রয়েছে। একটি সমাজের যৌন মান- যৌন আচরণের মান-ধর্মীয় বিশ্বাস, বা সামাজিক ও পরিবেশগত অবস্থার সাথে যুক্ত হতে পারে, বা এই সমস্তগুলি। যৌনতা এবং প্রজনন বিশ্বব্যাপী মানুষের মিথস্ক্রিয়া এবং সমাজের মৌলিক উপাদান। উপরন্তু, "যৌন সীমাবদ্ধতা" সমস্ত মানব সমাজের জন্য অদ্ভুত সংস্কৃতির সর্বজনীন এক। তদনুসারে, বেশিরভাগ ধর্ম মানুষের আচার-আচরণে যৌনতার জন্য একটি "যথাযথ" ভূমিকার প্রশ্নটি সমাধান করার প্রয়োজন দেখা দিয়েছে। বিভিন্ন ধর্মের মধ্যে যৌন নিরপেক্ষতার বিভিন্ন কোড রয়েছে, যা যৌন কার্যকলাপ নিয়ন্ত্রণ করে বা নির্দিষ্ট যৌন সংক্রামিত কর্ম বা চিন্তাধারার জন্য আদর্শ মান নির্ধারণ করে।
ধর্ম এবং ধর্মবিশ্বাসীদের দৃষ্টিভঙ্গি বিস্তৃতভাবে লিঙ্গ ও যৌনতা থেকে একটি বিশ্বাসী বিশ্বাসের জন্য নেতিবাচক ধারণা প্রদান করে, যা ঐশ্বরিকের সর্বোচ্চ অভিব্যক্তি। কিছু ধর্ম জৈবিক প্রজনন (কখনও কখনও শুধুমাত্র যখন আনুষ্ঠানিক বৈবাহিক অবস্থা এবং একটি নির্দিষ্ট বয়সে) অনুমোদিত, এবং যৌন পরিতোষ জন্য চর্চা অন্যান্য কার্যকলাপ হিসাবে অভ্যাস হিসাবে অভ্যাসের জন্য অনুশীলন করা হয় যৌন কার্যকলাপ মধ্যে পার্থক্য।
ইসলামে যৌনতা
সূরা নিসার তিন নং আয়াতের মাধ্যমে আল্লাহ তায়ালা আমাদের জানান:
এখন আমরা বলতে পারি যে, একজন মহিলা একসময়ে একজন স্বামী গ্রহণ করতে পারবে। কিন্তু পুরুষ একসাথে চারটি বিয়ে করতে পারবে। তবে পুরুষ যদি দুই, তিন অথবা চারটি বিয়ে করে, তবে তার সকল স্ত্রীকে সন্তুষ্ট করতে হবে এবং সমান অধিকার দিতে হবে ।
অন্যায়ভাবে যৌনক্রিয়া করাকে যিনা বলে। ইসলামে এটাকে কঠোরভাবে নিষেধের সাথে কঠোর শাস্তির ব্যবস্থা করেছে। আল্লাহ তায়ালা বলেন,
রাসুল (স.) হাদীসে বলেন,
এই অবৈধ যৌনাচারের ধারা বর্ণনা করতে গিয়ে রাসুল সাল্লাল্লাহু আলাইহি ওয়া সাল্লাম বলেন, হজরত আবু হুরায়রা রা. থেকে বর্ণিত রাসূলুল্লাহ সা. বলেছেনঃ
সুতরাং, আমরা বলতে পারি ইসলামে অবৈধ যৌনাচারের কোনো সুযোগ নেই। বরং এর জন্য রয়েছে মহা শাস্তি।
রিচার্ড এস. কাস্তেলানো
রিচার্ড সালভাতোরে কাস্তেলানো (Richard Salvatore Castellano; ৪ সেপ্টেম্বর ১৯৩৩ - ১০ ডিসেম্বর ১৯৮৮) ছিলেন একজন মার্কিন অভিনেতা। তিনি তার অস্কার মনোনীত লাভার্স অ্যান্ড আদার স্ট্রেঞ্জার্স (১৯৭০) এবং পরবর্তীতে দ্য গডফাদার (১৯৭২) চলচ্চিত্রের পিটার ক্লেমেঞ্জা চরিত্রে অভিনয়ের জন্য সর্বাধিক স্মরণীয়। তিনি পরবর্তীতে গডফাদার-এর টেলিভিশন স্পিন-অফ মিনি ধারাবাহিক দ্য গডফাদার সাগা (১৯৭৭)-এ চলচ্চিত্রে তার অভিনীত চরিত্রে অভিনয় করেন।
প্রারম্ভিক জীবন
কাস্তেলানো ১৯৩৩ সালের ৪ঠা সেপ্টেম্বর নিউ ইয়র্ক সিটির দ্য ব্রংক্‌সে এক ইতালীয় ক্যাথলিক পরিবারে জন্মগ্রহণ করেন। তার স্ত্রীয়ের ভাষ্য অনুসারে তিনি গাম্বিনোর অপরাধের সাথে সম্পৃক্ত পরিবারের প্রধান পল কাস্তেলানোর ভাইপো।
মৃত্যু
তিনি ১৯৮৮ সালের ১০ই ডিসেম্বর নিউ জার্সির নর্থ বার্জেনে ৫৫ বছর বয়সে মৃত্যুবরণ করেন।
মধুপুর উপজেলা
মধুপুর উপজেলা বাংলাদেশের টাঙ্গাইল জেলার অন্তর্গত একটি উপজেলা যা ১১টি ইউনিয়ন নিয়ে গঠিত। এটি ঢাকা বিভাগের অধীন টাঙ্গাইল জেলার ১২টি উপজেলার মধ্যে একটি এবং টাঙ্গাইল জেলার সর্ব উত্তরে অবস্থিত। মধুপুর উপজেলার উত্তরে ময়মনসিংহ জেলার মুক্তাগাছা উপজেলা ও জামালপুর জেলার জামালপুর সদর উপজেলা, দক্ষিণে গোপালপুর উপজেলা ও ঘাটাইল উপজেলা, পূর্বে ময়মনসিংহ জেলার ফুলবাড়ীয়া উপজেলা, পশ্চিমে গোপালপুর উপজেলা ও ধনবাড়ী উপজেলা। মধুপুরের উপর দিয়ে বংশী নদী প্রবাহিত হয়েছে।
মধুপুর কর্দম নামক অতিমাত্রায় বিচূর্ণিত ও জারিত লালচে বাদামি অবক্ষেপ দ্বারা গঠিত মধুপুর অঞ্চলটি ০.৯৭ থেকে ০.৯০ মিলিয়ন বছর পূর্বে গঠিত হয়েছে। বাংলাদেশের তিনটি প্রধান ভূমিকম্পন বলয়ের মধ্যে মধুপুরে একটি বলয় রয়েছে যা মধুপুর ফল্ট নামে পরিচিত। এটি একটি কৃষিপ্রধান অঞ্চল। মধুপুর উপজেলা আনারসের জন্য বাংলাদেশে বিখ্যাত। বাংলাদেশের সবচেয়ে বড় পাইকারি আনারসের বাজার বসে মধুপুরে। এছাড়া, বাংলাদেশে পরীক্ষামূলকভাবে প্রথম রাবার চাষের সূচনা হয় মধুপুর ও চট্টগ্রাম থেকে।
৪,২৪৪ বর্গ কিমি এলাকাজুড়ে অবস্থিত মধুপুর গড় বা শালবন এবং জীববৈচিত্র্যপূর্ণ সরক্ষিত মধুপুর জাতীয় উদ্যান এ উপজেলায় অবস্থিত। মধুপুর জঙ্গলে প্রায় ১৭৬ প্রজাতির বিভিন্ন উদ্ভিদ ও ১৯০ প্রজাতির প্রাণি রয়েছে। এখানে একটি হরিণ প্রজনন কেন্দ্র রয়েছে। গড় এলাকার আশেপাশে গারো সম্প্রদায় বসবাস করে। ২০১১ সালের হিসেব অনুযায়ী মধুপুর শহরের গড় সাক্ষরতার হার শতকরা ৫৬.৭ ভাগ (পুরুষ: ৫৮.৭%, মহিলা: ৫৪.৫%)।
ব্রিটিশ শাসনামলে ১৮৯৮ সালে মধুপুরে থানা প্রতিষ্ঠা করা হয়। বাংলাদেশ স্বাধীনতা লাভের পর ১৯৮৩ সালে মধুপুর থানাকে উপজেলায় উন্নীত করা হয়। বাংলাদেশ জাতীয় সংসদ নির্বাচনে মধুপুরের সংসদীয় আসন টাঙ্গাইল-১। মধুপুর ও ধনবাড়ী উপজেলা নিয়ে গঠিত এ আসনটি জাতীয় সংসদে ১৩০ নং আসন হিসেবে চিহ্নিত।
পটভূমি
থাম্ব|মধুপুর জিরো পয়েন্ট ও বাস স্ট্যান্ড। আনারসের চত্বরটি এ অঞ্চলে আনারস চাষের গুরুত্ব বুঝিয়েছে। ঐতিহাসিকদের মতে প্রাচীনকালে এ অঞ্চলটি আসামের কামরূপ রাজ্যের অংশ ছিল। মধ্যযুগে ১৪শ শতাব্দীর শেষভাবে অঞ্চলটি খেন্ রাজবংশের অন্তর্গত ছিল। পরবর্তীতে আলাউদ্দিন হোসেন শাহ কামতা রাজ্য জয় করার পর অঞ্চলটি মুসলমানদের দখলে চলে আসে। হোসেকামতা রাজ্যন শাহর পুত্র নাসিরউদ্দিন নুসরাত শাহ পরবর্তীতে এ অঞ্চলটি শাসন করেন এবং সে সময় এটি নাসিরাবাদের (বর্তমান ময়মনসিংহ) অন্তর্ভুক্ত ছিল। ব্রিটিশ শাসনামলে নাসিরাবাদের নাম পরিবর্তন করে বৃহত্তর ময়মনসিংহ রাখা হয়। ১৯৬৯ সালের ১লা ডিসেম্বর ময়মনসিংহ থেকে টাঙ্গাইলেকে আলাদা জেলা হিসেবে ঘোষণা করা হয় এবং মধুপুর টাঙ্গাইল জেলায় অন্তর্ভুক্ত হয়। বাংলাদেশের ৬৪টি জেলার মধ্যে টাঙ্গাইল ১৯তম জেলা হিসেবে স্বীকৃতি লাভ করে। ব্রিটিশদের অধীন ১৮৯৮ সালে মধুপুরে থানা প্রতিষ্ঠা করা হয়।
মধুপুরের নামকরণের ইতিহাস সম্পর্কে বিশেষ কিছু জানা যায় না তবে জনশ্রুতি অনুসারে এ অঞ্চলটি অতীতে ঘন জঙ্গল ছিল। জঙ্গলে মৌমাছির চাক থেকে মৌয়ালরা মধু সংগ্রহ করে স্থানীয় বাজারে বিক্রি করত। বেশি মধু পাওয়া যেতে বিধায় পরবর্তীতে এ অঞ্চলকে মধুপুর নামকরণ করা হয়। প্রাচীনকাল থেকে এ অঞ্চলটি রাজা ও জমিদাররা শাসন করতেন। ব্রিটিশ শাসনামলে এ এলাকাটি জমিদারগণ শাসন করতেন। ভারতীয় উপমহাদেশে ব্রিটিশ শাসনের অবসানের পর ১৯৫০ সালে জমিদারি উচ্ছেদ ও প্রজাস্বত্ব আইন পাশ হয়। এ আইন অনুসারে ১৯৫১ সালে জমিদারি প্রথা উচ্ছেদ হওয়ার পর মধুপুর স্থানীয় সরকারের অধীনস্থ হয়। ভারত ভাগের পর ১৯৫৫ সালে পূর্ব পাকিস্তান সরকার মধুপুর বনাঞ্চলকে সংরক্ষিত এলাকা ঘোষণা করে এবং ১৯৬০ সালে এখানে মধুপুর উদ্যান গঠন করে। ১৯৮২ সালে এ বনাঞ্চলকে জাতীয় উদ্যান ঘোষণা করা হয়।
ব্রিটিশ শাসনামলে ফকির-সন্ন্যাসী বিদ্রোহের সময় মধুপুর জঙ্গল বিদ্রোহীদের অন্যতম আস্তানা ছিল। ১৭৮২ এ অঞ্চলের পুখুরিয়া নামক স্থানে বিদ্রোহীদের সাথে ব্রিটিশ বাহিনী সংঘর্ষ হয়। পরবর্তীতে মজনু শাহর নেতৃত্বে বিদ্রোহীরা জঙ্গলে আশ্রয় গ্রহণ করেন। বাংলাদেশের স্বাধীনতা যুদ্ধ শুরু হওয়ার পর ১৯৭১ সালের ১৩ এপ্রিল পাকিস্তান সেনাবাহিনী এলাকাটি দখল করে। ১৪ এপ্রিল থেকে মুক্তিবাহিনীর সাথে সংঘর্ষ শুরু হয়। মধুপুরের যুদ্ধে পাকিস্তান সেনাবাহিনীর একজন ক্যাপ্টেনসহ ৫ সেনা নিহত হন। ১৯৭১ সালের ১০ ডিসেম্বর মধুপুরকে মুক্তাঞ্চল ঘোষণা করা হয়। বাংলাদেশ স্বাধীনতা লাভের পর ১৯৮৩ সালে মধুপুর থানাকে উপজেলায় উন্নীত করা হয়।
ভূগোল
থাম্ব|মধুপুর গড় বা শালবন। এ বনে গজারি গাছের আধিক্য দেখা যায়। মধুপুর উপজেলার ভৌগোলিক অবস্থান । এটি টাঙ্গাইল ও ময়মনসিংহ জেলার মহাসড়কের দুপাশে এবং টাঙ্গাইল জেলার সর্ব উত্তরে অবস্থিত। এর মোট আয়তন ৩৭০,৪৭ বর্গ,কি:মি:। পুরো উপজেলাটি বনাঞ্চল বেষ্টিত পাহাড়ি জনপদ নিয়ে গঠিত। ভৌগোলিকভাবে মধুপুরের মাটি লাল। মধুপুর উপজেলার কেন্দ্র থেকে দক্ষিণে টাঙ্গাইল, পশ্চিমে জামালপুর এবং উত্তরে ময়মনসিংহ জেলা সদর অবস্থিত। প্রতিটি জেলা সদর মধুপুরের কেন্দ্র থেকে ৪৫ কি:মি দূরুত্বে অবস্থিত। এর উত্তরে ময়মনসিংহ বিভাগের মুক্তাগাছা উপজেলা ও জামালপুর জেলা, দক্ষিণে ঘাটাইল উপজেলা, পশ্চিমে গোপালপুর ও ধনবাড়ী উপজেলা এবং পূর্বে ময়মনসিংহের ফুলবাড়িয়া উপজেলা অবস্থিত।
কেদারনাথ মজুমদার লিখিত ময়মনসিংহের বিবরণ গ্রন্থ অনুসারে মধুপুরের পাহাড়ি অঞ্চলে প্রাকৃতিক সম্পদ যেমন লৌহ, কয়লা ও তেল মজুদ রয়েছে বলে মনে করা হয়। ১৮৭৭ সালে দীননাথ সেন মধুপুর গড়ের মাটি পরীক্ষা করে তিনিও লৌহ খনি থাকার কথা বলেন। পরবর্তীতে সরকারিভাবে এ বনাঞ্চলে বেশ কয়েকবার পরীক্ষা-নিরিক্ষা করা হয়।
মধুপুরের উপর দিয়ে বংশী নদী প্রবাহিত হয়েছে। এটি পুরাতন ব্রহ্মপুত্র নদ থেকে উৎপন্ন হয়ে মধুপুর উপজেলার উপর দিয়ে প্রবাহিত হয়ে বানার ও ঝিনাই নামে দুটি নদীর শাখার সাথে মিলিত হয়েছে। পরবর্তীতে সেটি কালিয়াকৈরে দুই ভাগ হয়ে একটি শাখা তুরাগ নামে মিরপুর দিয়ে বুড়িগঙ্গা নদীতে পতিত হয়েছে। অন্য শাখা সাভার হয়ে ধলেশ্বরী নদীতে পতিত হয়েছে। টাঙ্গাইল জেলার মাঝারি নদীসমূহের মধ্যে বংশী সবচেয়ে বড়। উৎপত্তিস্থল হতে সঙ্গমস্থল পর্যন্ত এর দৈর্ঘ্যে ১০০ মাইল।
ভূ-প্রকৃতি
থাম্ব|মধুপুর জাতীয় উদ্যান থাম্ব|left|মধুপুরের মধ্য দিয়ে প্রবাহিত বংশী নদী। ভূতাত্ত্বিকভাবে মধুপুর উপজেলাসহ আশেপাশের অঞ্চলের ভূমি মধুপুর কর্দম নামক অতিমাত্রায় বিচূর্ণিত ও জারিত লালচে বাদামি অবক্ষেপ দ্বারা গঠিত। এই অবক্ষেপটি নতুন প্লাইসটোসিন যুগে জলবায়ুগত কারণে সৃষ্ট ও এটি বিভক্ত কয়েকটি প্লাইসটোসিন সোপানের সমন্বয়ে গঠিত। এটি বাংলাদেশের দ্বিতীয় বৃহত্তম প্লাইসটোসিন চত্বর। একই কর্দমের মধ্যে মধুপুর গড় অঞ্চলসহ লালমাই পাহাড় ও বরেন্দ্র ভূমি সৃষ্টি হয়েছে। প্রাচীন মহাস্থানগড়, পাহাড়পুর বৌদ্ধ বিহার, ময়নামতী সভ্যতাও এই অবক্ষেপের স্তরসমষ্টি বেষ্টিত অঞ্চলের অন্তর্গত। এ অঞ্চলের ভূমি সঞ্চয়ন সংলগ্ন প্লাবনভূমি থেকে সামান্য উঁচু যা হ্যালোইসাইট ও ইলাইটের সমন্বয়ে সৃষ্ট। এগুলো মিলে উত্তর-দক্ষিণে এটি প্রলম্বিত ভূভাগ গঠন করেছে যা স্মারক প্রত্নমৃত্তিকার অন্তর্গত। ভূতত্ত্ববিদদের মতে, ০.৯৭ থেকে ০.৯০ মিলিয়ন বছর পূর্বে এটি গঠিত হয়েছে। হাওর সৃষ্টির সাথে মধুপুর কর্দমের যোগসূত্র রয়েছে বলে মনে করা হয়।
উত্তর-প্লাইসটোসিন যুগে এ অঞ্চলটিতে ব্যাপক বৃষ্টিপাত ও বিভিন্নভাবে ক্ষয়ের কারণে বেশকিছু প্লাইসটোসিন সোপান আলাদা হয়ে গিয়েছে। পরে, এই সোপানগুলোই একটি অপরটির সাথে যুক্ত হয়ে ও খোলা স্থানে উর্বর পলিমাটিতে পূর্ণ হয়ে প্লাবনভূমির তৈরি হয়েছে। মধুপুর উপজেলার পুরো অঞ্চলে লাল রঙের মালভূমি সদৃশ ক্ষুদ্র ক্ষুদ্র টিলা রয়েছে যা স্থানীয় ভাষায় চালা বা চালা জমি নামে ডাকা হয়। টিলাগুলোর উচ্চতা ৯ থেকে ১৮.৫ মিটার পর্যন্ত। এরকম অসংখ্য ছোট টিলার মাঝে মাঝে কলো পললযুক্ত সমতল উর্বর ভূমি রয়েছে যা স্থানীয়ভাবে বাইদ নামে পরিচিত। এ সমতল ভূমিগুলোতেই মূলত চাষাবাদ করা হয়ে থাকে। সমুদ্রপৃষ্ঠ থেকে এ অঞ্চলের গড় উচ্চতা ১৫ মিটারেরও অধিক।
এ অঞ্চলের মাটি অ্যালুমিনা (১৯.৯৫% থেকে ২১.০৭%) ও লৌহ অক্সাইডে (৮.১২% থেকে ৯.৮২%) সমৃদ্ধ। এছাড়াও এতে যৌগ পদার্থ, দ্রবণীয় লবণ ও উদ্ভিজ্জ পদার্থ রয়েছে। এর প্রসারণ ক্ষমতা হলোসিন যুগের মাটির চেয়ে সামান্য বেশি। মধুপুরে মূলত তিন ধরনের মৃত্তিকা বেশি দেখা যায়: গাঢ়-লাল বাদামি রঙের সোপান-মৃত্তিকা, অম্লীয় অববাহিকা এঁটেল মাটি ও অগভীর লাল-বাদামি সোপান-মৃত্তিকা।
বাংলাদেশের তিনটি প্রধান ভূমিকম্পন বলয়ের মধ্যে মধুপুরে একটি বলয় রয়েছে যা মধুপুর ফল্ট নামে পরিচিত। ২০০৯ সালে জাতিসংঘ উন্নয়ন কর্মসূচীর তত্ত্বাবধানে বাংলাদেশ প্রকৌশল বিশ্ববিদ্যালয়ের এক গবেষণা অনুযায়ী দেশের ভূকম্পন বলয়সমূহের মধ্যে এটি সবচেয়ে বেশি সক্রিয়। এটি প্রায় ১০০ কিলোমিটার পর্যন্ত বিস্তৃত। ১৯১০ সালে ভারতীয় উপমহাদেশের ভূমিকম্পন বিষয়ক গবেষণায় অনুসারে মধুপুর ফল্টটি পাইস্টোসিন বা মহাহিম যুগে শক্তিশালী ভূকম্পনের ফলে মধুপুর গড় অঞ্চলে তৈরি হয়। ভূগোলবিদ মর্গান এবং ম্যাকিটায়ারের মতে, এই ভূকম্পনের ফলেই মধুপুর গড় ও এর আশেপাশের উঁচু ভূমি গঠিত হয়েছে। এই বলয়ের মধ্যে রয়েছে রাজধানী ঢাকাসহ গাজীপুর, জামালপুর, টাঙ্গাইল ও ময়মনসিংহ। ঢাকা বিশ্ববিদ্যালয়ের তত্ত্বাবধানে ভূমিকম্প পর্যবেক্ষণের জন্য মধুপুরে একটি ভূকম্পমাপক টাওয়ার পরিচালনা করা হয়।
মধুপুর উপজেলার তাপমাত্র গ্রীষ্মকালে ২৮ °সে থেকে ৩২ °সে-এর মধ্যে এবং শীতকালে ২০ °সে-এর মধ্যে থাকে। তবে, অনেক সময় শীতের প্রকোপ বেশি হলে ১০ °সে হতে পারে। এ অঞ্চলে বার্ষিক ১,০০০ মিমি থেকে ১,৫০০ মিমি পর্যন্ত বৃষ্টিপাত হয়ে থাকে। শুষ্ক মৌসুমে পানির ঘাটতি দেখা দেয়। অপর্যাপ্ত মৌসুমি বৃষ্টিপাত, উচ্চ তাপমাত্রা ও এইসাথে ভূগর্ভস্থ পানির অত্যধিক ব্যবহার এবং জলাশয় ভড়াটের ফলে খরার সূত্রপাতও ঘটে। ২০০৮ সালের ২০ মার্চ ঢাকা ও মানিকগঞ্জে মৃদু ভূমিকম্প হয়। ৩.৮ মাত্রা এই কম্পন মধুপুর চ্যুতি থেকে উৎপন্ন হয়।
প্রশাসন
মধুপুর উপজেলা মোট ১১টি ইউনিয়ন ও ১টি পৌরসভা নিয়ে গঠিত। ইউনিয়নগুলো হলো, আলোকদিয়া, আরণখোলা, আউশনাড়া, গোলাবাড়ী, মির্জাবাড়ী, শোলাকুড়ি, মহিষমারা, ফুলবাগচালা, বেরীবাইদ, কুড়ালিয়া এবং কুড়াগাছা। ১৮৯৮ সালে মুধুপরে থানা স্থাপনের পর ১৯৮৩ সালে এটিকে উপজেলায় উন্নীত করা হয়। ২০০৬ সাল পর্যন্ত ধনবাড়ী উপজেলা, মধুপুর উপজেলার অধীন ছিল। ২০০৬ সালের ১১ জুলাই মধুপুর উপজেলাকে বিভক্ত করে মধুপুর ও ধনবাড়ী নামে দুটি পৃথক উপজেলার সৃষ্টি হয়। এ সময় মধুপুর উপজেলাকে ৬টি ইউনিয়ন এবং ১টি পৌরসভায় ভাগ করা হয়। ইউনিয়ন ছয়টি হল, আলোকদিয়া, আরণখোলা, আউশনাড়া, গোলাবাড়ী, মির্জাবাড়ী ও শোলাকুড়ি। ২০১৬ সালের শুরুতে এই ছয়টি ইউনিয়নের মধ্যে তিনটিকে ভেঙ্গে আরও নতুন ইউনিয়ন গঠিত হয়। আউশনারা ইউনিয়নকে পৃথক করে আউশনারা, মহিষমারা ও কুড়ালিয়া, অরণখোলা ইউনিয়নকে পৃথক করে অরণখোলা, বেরীবাইদ ও কুড়াগাছা এবং শোলাকুড়ী ইউনিয়নকে পৃথক করে শোলাকুড়ী ও ফুলবাগচালা নামে নতুন ইউনিয়ন তৈরি হয়।
স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৫ সালের ২৩ ডিসেম্বর তৎকালীন মধুপুর ইউনিয়নকে তৃতীয় শ্রেণীর (গ-শ্রেণী) পৌরসভায় রূপান্তরিত করে। ১৯৯৯ সালের ২৩শে ফেব্রুয়ারি প্রথম পৌরসভা নির্বাচন অনুষ্ঠিত হয়। সরকার শহিদুল ইসলাম মধুপুর পৌরসভার প্রথম চেয়ারম্যান নির্বাচিত হন। পরবর্তীতে তিনি ২০০৪ সালের ১৪ই মে দ্বিতীয়বার ও ২০১১ সালের ১৭ জানুয়ারি তৃতীয়বারের মত চেয়ারম্যান নির্বাচিত হন। বর্তমানে মাসুদ পারভেজ পৌরসভার মেয়র হিসেবে দায়িত্ব পালন করছেন। পৌরসভাটি বর্তমানে স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক প্রথম শ্রেণীর (ক-শ্রেণী) পৌরসভা হিসেবে স্বীকৃত।
বাংলাদেশ জাতীয় সংসদ নির্বাচনে মধুপুরের সংসদীয় আসন টাঙ্গাইল-১। মধুপুর ও ধনবাড়ী উপজেলা নিয়ে গঠিত এ আসনটি জাতীয় সংসদে ১৩০ নং আসন হিসেবে চিহ্নিত। বাংলাদেশ স্বাধীনতা লাভের পর অনুষ্ঠিত ১৯৭৩ সালের প্রথম জাতীয় সংসদ নির্বাচনেই মধুপুরের সংসদীয় আসনটি তৈরি করা হয়। প্রথম নির্বাচনে এ আসন থেকে সংসদ সদস্য নির্বাচিত হন জাতীয় সমাজতান্ত্রিক দলের আব্দুস সাত্তার। ১৯৭৯ সালে বাংলাদেশ জাতীয়তাবাদী দলের (বিএনপি) সৈয়দ হাসান আলী চৌধুরী, ১৯৮৬ সালে আওয়ামী লীগের নিজামুল ইসলাম, ১৯৮৮ সালে সতন্ত্র প্রার্থী খন্দকার আনোয়ারুল হক, ১৯৯১ সালে আওয়ামী লীগের আবুল হাসান চৌধুরী, ফেব্রুয়ারি ১৯৯৬ তারিখে বিএনপির আব্দুস সালাম তালুকদার, জুন ১৯৯৬ তারিখে আওয়ামী লীগের আবুল হাসান চৌধুরী সংসদ সদস্য নির্বাচিত হন। ২০১৮ সালের সর্বশেষ একাদশ জাতীয় সংসদ নির্বাচনে আব্দুর রাজ্জাক বাংলাদেশ আওয়ামী লীগের মনোনয়নে এ আসনের সংসদ সদস্য নির্বাচিত হন। তিনি ২০০১, ২০০৮, ২০১৪ সালের জাতীয় সংসদ নির্বাচনেও এ আসন থেকে নির্বাচিত হন।
অর্থনীতি
থাম্ব|মধুপুরের আনারস বাগান। মধুপুর মূলত কৃষিপ্রধান অঞ্চল। শালবন বেষ্ঠিত এ অঞ্চলটি আনরসের জন্য বাংলাদেশে বিখ্যাত। এছাড়াও এখানে কলা, কাঁঠাল, আম, হলুদ এবং ধান বাণিজ্যিকভাবে চাষ হয়। ২০০১ সালের ভূমিজরিপ অনুসারে মধুপুরের ৬৪.৪০ শতাংশ বসবাসকারীর কৃষিভূমির মালিকানা রয়েছে। মধুপুরের প্রধান কৃষিজ ফসল হল ধান, গম, হলুদ, আখ, পাট, আলু, আদা, তুলা, পান, কাসাভা ও শাকসবজি। কাঁঠাল, আম, আনারস, কলা, পেঁপে, লিচু ও জলপাই ফল সবচেয়ে বেশি উৎপাদিত হয়। উপজেলার অনেক ইউনিয়নে গবাদি পশু পালন, মৎস খামার ও নার্সারি রয়েছে।
থাম্ব|মধুপুরের রাবার বাগান বন অধিদপ্তর ১৯৫২ মালয়েশিয়া ও শ্রীলঙ্কা থেকে রাবার বীজের নমুনা এনে বাংলাদেশে রাবার উৎপাদনের পরীক্ষা চালায়। সর্বপ্রথম পরীক্ষামূলকভাবে তখন চট্টগ্রাম ও মধুপুর অঞ্চলে রাবার বীজ রোপণ করা হয়। মধুপুর বনাঞ্চলের পীরগাছা নামক স্থানে ১৯৮৬ সালের ২ ফেব্রুয়ারি বাংলাদেশ বনশিল্প উন্নয়ন কর্পোরেশন রাবার বাগন প্রতিষ্ঠা করে বণিজ্যিকভাবে রাবার উৎপাদন শুরু করে। প্রধান তিনটি রাবার বাগান হলো: পীরগাছা রাবার বাগান, চাঁদপুর রাবার বাগান ও কমলাপুর রাবার বাগান। প্রতি বছর গড়ে এ তিনটি বাগান থেকে মোট উৎপাদিত রাবারের বাজারমূল্য ষাট কোটি টাকা। ২০০৩ সালে এখানে বাংলাদেশ সরকার ভেষজ ওষুধের কাঁচামালের যোগান দিতে ভেষজ উদ্ভিদের খামার নির্মাণ করে। এছাড়া, সুগন্ধি তৈরির কাঁচামাল যোগন দিতে আমের বাগান গড়ে উঠছে। বাংলাদেশের বিভিন্ন অঞ্চলে ধানের উন্নত বীজ সরবরাহ করার জন্য এখানে ১৯৬১ সালের ১৬ই অক্টোবর বাংলাদেশ কৃষি উন্নয়ন কর্পোরেশন (বিএডিসি) প্রতিষ্ঠা করা হয়। প্রায় ৫১৭ একর জমি নিয়ে বিএডিসির কৃষি গবেষণা ও বীজ প্রক্রিয়াজাতকরণ এলাকাটি গঠিত। বাণিজ্যিকভাবে ফুল চাষের জন্য অসংখ্য বাগান গড়ে উঠেছে। ব্যক্তি উদ্যোগে মধুপুরে মধু চাষও বেশ জনপ্রিয়। থাম্ব|left|পীরগাছা রাবার বাগান। বাংলাদেশের বৃহত্তম রাবার বাগানগুলোর একটি মধুপুরে অবস্থিত। মধুপুর উপজেলার আবহাওয়া আনারস চাষের জন্য বিশেষভাবে উপযোগী। তাই রাবার, কলা, আম ও অন্যান্য অর্থনৈতিক ফসলের পাশাপাশি সবচেয়ে বেশি উৎপাদিত হয় আনারস। জায়ান্টকিউ ও হানিকুইন বা জলডুগি নামে দুই জাতের আনারস বেশি দেখা যায়। বাংলাদেশে কৃষি বিভাগের তথ্যানুসারে ২০১৮ সালে মধুপুরের ৮ হাজার হেক্টর জমিতে আনারসের চাষ করা হয়। মধুপুরের জলছত্রে, বর্ষাকালে আনারসের মৌসুমে বাংলাদেশে পাইকারি আনারসের সবচেয়ে বড় বাজার বসে। এখান থেকে দেশের বিভিন্ন অঞ্চল বিশেষ করে ঢাকায় প্রতিদিন ১০০ ট্রাক আনারস সরবরাহ করা হয়। ২০১৮ সাল থেকে মধুপুরের আনারস ইউরোপেও রপ্তানি করা হচ্ছে। ২০১৮ মৌসুমে মধুপুর উপজেলায় ২০৯,৫১২ মেট্রিকটন আনারস উৎপাদিত হয়েছে। মধুপুরের প্রায় সব ইউনিয়নেই আনারসের চাষ হলেও সবচেয়ে বেশি চাষ হয় অরণখোলা, শোলাকুঁড়ি, আউশনাড়া ইউনিয়নে। আনারস বাজারের মধ্যে উল্লেখযোগ্য বাজার হলো, জলছত্র, গারোবাজার, মধুপুর বাজার ও ২৫ মাইল বাজার।
মধুপুর উপজেলার বিভিন্ন শিল্প ও কলকারখানা, কুটির ও তাঁতশিল্প অর্থনীতিতে গুরুত্বপূর্ণ ভূমিকা পালন করে। শিল্পকারখানাগুলোর মধ্যে উল্লেখযোগ্য হল, তাঁতকল, চালকল, লেদ ও ওয়েল্ডিং কারখানা, ফ্লাওয়ারমিল, বেকারি। কুটিরশিল্পের মধ্যে রয়েছে তাঁত, স্বর্ণ, লৌহশিল্প, বাঁশের তৈজসপত্র ও সেলাই কাজ। প্রধান রপ্তানি পণ্যের মধ্যে উল্লেখযোগ্য হল আনারস, কাঁঠাল, রেশম, ক্যাসাভা, তাঁত, তুলা ও মধু। এছাড়া সেগুন, মেহেগনি, আকাশমণি কাঠের পাশাপাশি বিভিন্ন বনজ উপাদান হয় ও স্থানীয় বাজারে বিক্রি করা হয়।
জীব বৈচিত্র‍্য
থাম্ব|বানর, মধুপুর জাতীয় উদ্যান। বাংলাদেশের তৃতীয় বৃহত্তম প্রাকৃতিক বনাঞ্চল মধুপুর উপজেলায় থাকার কারণে এ উপজেলা জীব বৈচিত্রের দিক দিয়ে বেশ সমৃদ্ধ। গড় এলাকায় ১৯০ প্রজাতির প্রাণি রয়েছে। উদ্যানে ২১ প্রজাতির স্তন্যপায়ী, ১৪০ প্রজাতির পাখি ও ২৯ প্রাতির সরিসৃপ পাওয়া যায়। উল্লেখযোগ্য প্রাণীর মধ্যে রয়েছে, মুখপোড়া হনুমান, লালমুখ বানর, মায়া হরিণ, শজারু, বুনো শুকর, বিভিন্ন প্রজাতির পাখির মধ্যে রয়েছে মেঘ হু, মাছরাঙা, খয়ড়া গোছা পেঁচা, বনমোরগ প্রভৃতি। এছাড়া, পূর্বে মধুপুর জঙ্গলে হাতি, বাঘ, চিতা ও ময়ূরের মত প্রাণীর বিচরণ ছিল। ১৮৬৮ থেকে ১৮৭৬ সাল পর্যন্ত মধুপুর গড় থেকে ৪১৩টি হাতি শিকার করা হয়।
মধুপুর বনটি ১৯৬২ সালে বনবিভাগের আওতায় আসার পর এ বনের জীববৈচিত্র সংরক্ষণের উদ্যোগ গ্রহণ করা হয়। ১৯৭৪ সালের বাংলাদেশ বন্যপ্রাণি সংরক্ষণ আইন অনুসারে, জীববৈচিত্র সংরক্ষণের উদ্দেশ্য ১৯৮২ সালে এ বনের ৮৪৩৬৬ হেক্টর জায়গাকে সরকার জাতীয় উদ্যান ঘোষণা করে যা মধুপুর জাতীয় উদ্যানে নামে পরিচিত। এ উদ্যানে লহড়িয়া বনবিট কার্যালয়ের পাশে হরিণের জন্য একটি প্রজনন কেন্দ্র রয়েছে।
ভাষা সংস্কৃতি
আদিকাল থেকেই বৃহত্তর ময়মনসিংহের পাহাড়ী এ অঞ্চলটিতে মুসলিম, হিন্দু, গারো সম্প্রদায়, কচি, বামনসহ বিভিন্ন জাতির বসবাস। তাই ভাষা ও সংস্কৃতি বৈচিত্র লক্ষ্য করা যায়। মধুপুর উপজেলার প্রধান ভাষা বাংলা। তবে গারো সম্প্রদায়ের লোকজন গারো ভাষায় কথা বলে। গারো ভাষার আঞ্চলিক আবেং উপভাষাটি এখানে বেশি ব্যবহার দেখা যায়। তবে এ ভাষার লিখিত কোনো বর্ণমালা নেই। মধুপুরে বসবাসকারী বিভিন্ন সম্প্রদায় তাদের নিজ নিজ রীতি-নীতি মনে চলে। বাংলাদেশের অন্য অনেক অঞ্চলের মত বিয়ের অনুষ্ঠানে ডুলি এবং পালকির প্রচলন ছিল। পূর্বে মধুপুরে অতিথি আপ্যায়নের পর বস্ত্র ও অন্যান্য সামগ্রী উপঢৌকনস্বরূপ দেওয়ার রীতি প্রচলিত ছিল।
শিক্ষা
থাম্ব|মধুপুর শহীদ স্মৃতি উচ্চ মাধ্যমিক বিদ্যালয় এ উপজেলার অন্যতম শিক্ষাপ্রতিষ্ঠান। ২০১১ সালের হিসেব অনুযায়ী মধুপুর শহরের গড় সাক্ষরতার হার শতকরা ৫৬.৭ ভাগ (পুরুষ ৫৮.৭%, মহিলা-৫৪.৫%)। ১৯৩৯ সালের ২ জানুয়ারি মধুপুরে নাটোরের রাণী ভবানীর পৃষ্ঠপোষকতায় রাণী ভবানী উচ্চ বিদ্যালয় প্রতিষ্ঠিত হয়। উপজেলায় একটি মহিলা কলেজসহ মোট ৭টি মহাবিদ্যালয়, ২টি উচ্চ মাধ্যমিক বিদ্যালয়, ২৪টি উচ্চ বিদ্যালয়, ২টি বালিকা উচ্চ বিদ্যালয়, ৩নি নিম্ন মাধ্যমিক বিদ্যালয়, ফাজিল পর্যায়ে ৬টি সিনিয়র মাদ্রাসা, আলিম পর্যায়ে ১টি সিনিয়র মাদ্রাসা, ১৩টি দাখিল মাদ্রাসা, ১০৩টি সরকারি প্রাথমিক বিদ্যালয়, ৭টি স্বল্পব্যয়ী প্রাথমিক বিদ্যালয় এবং ৭টি নিবন্ধিত এবতেদায়ী মাদ্রাসা রয়েছে। উল্লেখযোগ্য শিক্ষা প্রতিষ্ঠানের মধ্যে রয়েছে, মধুপুর শহীদ স্মৃতি উচ্চ মাধ্যমিক বিদ্যালয়, মধুপুর কলেজ, রাণী ভবানী মডেল উচ্চ বিদ্যালয়, আলোকদিয়া উচ্চ বিদ্যালয় প্রভৃতি। এ উপজেলার ইউনিয়নগুলোর মধ্যে, আলোকদিয়া ইউনিয়নের শিক্ষার হার প্রায় ৮৫% ও শোলাকুড়ি ইউনিয়নের ৪৮%।
থাম্ব|left|মধুপুর কলেজ, এ উপজেলার একমাত্র জাতীয় বিশ্ববিদ্যালয় অধিভূক্ত কলেজ। মধুপুর উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।
মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। মধুপুরে উচ্চ মাধ্যমিকের পর উচ্চ শিক্ষার জন্য শুধুমাত্র মধুপুর কলেজ রয়েছে যা জাতীয় বিশ্ববিদ্যালয়ের অধীন বিএ ও এমএ ডিগ্রি প্রদান করে।
স্বাস্থ্য
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। মধুপুর অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় ১০০ শয্যা বিশিষ্ট একটি সরকারি হাসপাতালের সাথে সাথে ৪টি বেসরকারি হাসপাতাল রয়েছে। ৪টি উপ-স্বাস্থ্য ও পরিবার কল্যাণ কেন্দ্র রয়েছে। এছাড়াও ৮০টি স্যাটেলাইট ক্লিনিক রয়েছে।
১৯৫১ সালে জলছত্রতে বেলজিয়ামের বেসরকারি উন্নয়ন সংস্থা ডেমিয়েন ফাউন্ডেশন ৯৫ শয্যাবিশিষ্ট যক্ষ্মা ও কুষ্ঠ রোগীদের জন্য বিশেষায়িত একটি হাসপাতাল প্রতিষ্ঠা করে যা ‘জলছত্র হাসপাতাল’ নামে পরিচিত। হাসপাতালটি শুরু থেকেই বিনামূল্যে সেবা দিয়ে থাকে। নিউজিল্যান্ডের নাগরিক এন্ড্রিক বেকার উপজেলা সদর থেকে ২৫ কিলোমিটার উত্তরে মধুপুর গড় এলাকায় কাইলাকুড়ি নামক স্থানে বাংলাদেশ স্বাধীনতা লাভের পর একটি হাসপাতাল প্রতিষ্ঠা করেন। যেখানে মূলত দরিদ্রদের প্রায় বিনামূল্যে চিকিৎসা প্রদান করা হয়। বেকারের ‍মৃত্যুর পর যুক্তরাষ্ট্রের নাগরিক জেসন-মারিন্ডি দম্পতি এই হাসপাতালটি পরিচালনা করেন। এছাড়াও জলছত্র নামক স্থানে বেশ কিছু বেসরকারি মিশন বিভিন্নভাবে চিকিৎসাসেবা প্রদান করে।
১৯৭৭ সালে জাপানি এনসেফালাইটিস নামে মশাবাহিত ভাইরাসঘটিত রোগ সর্বপ্রথম বাংলাদেশে ধরা পরে মধুপুরে। মিশনারি পরিচালিত একটি হাসপাতালে গারো সম্প্রদায়ের মধ্যে এই রোগের প্রাদুর্ভাবের কথা জানা যায়। পরবর্তীতে বাংলাদেশের আর কোথাও এটির কথা শোনা যায়নি। এছাড়া এ অঞ্চলে বিশেষ করে জঙ্গলের দিকে মানুষ ও প্রানীদেহে এঁটেল পোকা সংক্রান্ত বিষক্রিয়ার ঘটনা ঘটে থাকে।